Ragasztott biztonsági üvegek - OROSházaGLAS
Több üveglapból álló, PVB, EVA vagy más fóliával laminált üvegszerkezet. Törésekor a köztes réteg megakadályozza az üvegdarabok széthullását, így meggátolva a komoly sérüléseket.
Mechanikai tulajdonságai az edzetlen üveghez hasonlóak, de edzett, hőerősített üveg alkalmazásával a hajlító- törőszilárdság növelhető.
Különböző vastagságban rendelhető, színes fóliával is. Speciális fólia alkalmazásával megnövelt léghanggátlású üvegezések kivitelezésére alkalmas (Hungaropan® SonOr). Fokozott biztonsági követelményeket (pl. kizuhanás gátlás) kielégítő szerkezet is megvalósítható.
A legtöbb szigetelő üveg szerkezet elemeként alkalmazható. Fej feletti üvegezések, bevilágítók, álmennyezetek, válaszfalak, nyílászárók, térelválasztók elemeiként is beépíthetők A hőerősített, edzett laminált üvegek a pontmegfogásos homlokzatok, előtetők, belsőtéri ajtók, üveglépcsők, járólapok, korlátok nélkülözhetetlen anyagai.
H-5900 Orosháza, Csorvási út 39.